wickkiey/tamil-wikipedia-chunked huggingface dataset:
# கார்பனாக்கல்

## கார்பனாக்கல் செயல்முறையில் உள்ள சிக்கல்

கார்பனாக்கல் என்பது ஒரு வெப்பச்சிதைவு வினையாகும், எனவே, ஐதரசனேற்றம், ஒடுக்கம், ஹைட்ரஜன் பரிமாற்றம் மற்றும் மாற்றியமாக்கல் போன்ற பல வினைகள் ஒரே நேரத்தில் நிகழும் ஒரு சிக்கலான செயல்முறையாகக் கருதப்படுகிறது.  
கார்பனாக்கல் என்பது தனது வினை வேகத்தின் காரணமாக நிலக்கரியாக்கல் செயல்முறையிலிருந்து வேறுபடுகிறது. நிலக்கரியாக்கல் செயல்முறையோடு ஒப்பிடும் போது எண்ணளவில் பல மடங்குகளில் கார்பனாக்கல் வினையின் வேகம் அதிகமாக உள்ளது.  
வெப்பச்சிதைவு வினையின் இறுதி வெப்பநிலைக்கு, பயன்படுத்தப்படும் வெப்பத்தின் அளவு கார்பனேற்றத்தின் அளவு மற்றும் பிற அயல் தனிமங்களின் எஞ்சிய உள்ளடக்கத்தைக் கட்டுப்படுத்துகிறது. உதாரணமாக, T ~ 1200 கெல்வின் வெப்பநிலையில் மீந்திருக்கும் பகுதியின் கார்பன் பொதிவு நிறையில் 90 விழுக்காடு பகுதியைக் கொண்டிருக்கிறது, அதே நேரத்தில் T ~ 1600 கெல்வின் வெப்பநிலையில் நிறையில் 99 விழுக்காடு கார்பனைக் கொண்டுள்ளது. குளுக்கோசின் கார்பனாக்கல் வினையைப் பொறுத்தவரை இந்த வினையானது சற்றேறக்குறைய கிராம ஒன்றுக்கு 237 கலோரிகளை வெளிவிடுகிறது.
# வி. பி. ஆர். ரமேஷ்

**வி. பி. ஆர். ரமேஷ்** (*V. P. R. Ramesh*)(பிறப்பு 15 மார்ச், 1959) என்பவர் இந்திய அரசியல்வாதியாகவும் தமிழ்நாடு சட்டமன்ற முன்னாள் உறுப்பினரும் ஆவார். இவர் தூத்துக்குடி மாவட்டம் குலையன்கரிசல் கிராமத்தினைச் சேர்ந்தவர். அனைத்திந்திய அண்ணா திராவிட முன்னேற்றக் கழக உறுப்பினர் ஆவார். இவர் 1991ஆம் ஆண்டு நடைபெற்ற தமிழ்நாடு சட்டமன்றத் தேர்தலில் தூத்துக்குடி சட்டமன்றத் தொகுதியில் அதிமுக வேட்பாளராகப் போட்டியிட்டு வெற்றி பெற்று தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.
# பத்மா

**பத்மா** (*Padma*) பிரித்தானிய இந்தியாவின் முந்தைய சென்னை மாகாணத்தின் ஒரு மாவட்டமாக விளங்கிய திருச்சிராப்பள்ளி மாவட்டம் உப்பிலியாபுரத்தில் இருந்த ஒரு மருத்துவர் மற்றும் அரசியல்வாதி ஆவார். 1945 ஆம் ஆண்டு சனவரி மாதம் 5 ஆம் தேதியன்று இவர் பிறந்தார். மு.செங்கமலத்தின் மகளான இவர், 1966 ஆம் ஆண்டு சி.நம்மாழ்வார் என்பவரை மணந்தார்.  
இந்திய தேசிய காங்கிரசு 1991 ஆம் ஆண்டு இந்திய பொதுத்தேர்தலில் நாகப்பட்டினம் தனிதொகுதிக்கு மருத்துவர் பத்மாவை வேட்பாளராக நிறுத்தியது.சுதந்திரத்திற்குப் பிறகு தமிழகத்தின் மத்திய மாவட்டங்களில் இருந்து மக்களவைக்குத் தேர்ந்தெடுக்கப்பட்ட இரண்டாவது பெண்மணி பத்மா ஆவார்.  
பத்மா 1996 ஆம் ஆண்டு நடைபெற்ற தேர்தலில் நன்னிலம் தொகுதியில் இருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார்.  
2001 ஆம் ஆண்டு நடைபெற இருந்த தமிழ்நாடு சட்டமன்றத் தேர்தலுக்கு முன்னதாக, நன்னிலத்தில் மருத்துவர் பத்மாவை மீண்டும் வேட்பாளராக நிறுத்துவதில் தமிழ் மாநிலகாங்கிரசு கட்சித்தலைமைக்கு சந்தேகம் இருப்பதாக செய்தி வெளியானது.
# வி. சி. பழனிச்சாமி கவுண்டர்

**வி.சி.பழனிசாமி கவுண்டர் ** (V. C. PalanisamiGounder) இந்தியாவைச் சேர்ந்த தமிழ்நாடு மாநிலத்தின் அரசியல்வாதியாவார். இந்திய தேசிய காங்கிரசு கட்சியின் பொருளாளர் பதவியில் இருந்த இவர் சி. இராசகோபாலச்சாரி அமைச்சரவையில் மதுவிலக்கு அமைச்சராக நியமிக்கப்பட்டார். கே.காமராசர் அமைச்சரவையில் கால்நடை பராமரிப்பு மற்றும் ஆதி திராவிடர் நல அமைச்சராக இருந்தார்.
# வி. சி. பழனிச்சாமி கவுண்டர்

## சுயசரிதை

வி.சி.பழனிசாமி கவுண்டர் கோயம்பத்தூரில் வசதியான நெசவு வியாபாரிகளின் குடும்பத்தில் பிறந்தார். 1937 ஆம் ஆண்டில், மாநிலத்தின் பருத்தி விவசாயிகள் பிரதிநிதியாக சட்டப் பேரவைக்கு கவுண்டர் நியமிக்கப்பட்டார்.1965 ஆம் ஆண்டு ஏப்ரல் மாதம் 15 ஆம் தேதியன்று இறந்தார்.
# டி. ஹரிதாஸ்

**டி. அரிதாசு** (*D. Haridoss*, பிறப்பு: அக்டோபர் 21, 1948) ஒரு இந்திய அரசியல்வாதியாவார். திண்டிவனம் சட்டமன்றத் தொகுதியிலிருந்து பதினான்காவது தமிழ்நாடு சட்டமன்றத்தில் உறுப்பினராக இருந்தார். இவர் அனைத்து இந்திய அண்ணா திராவிட முன்னேற்ற கழகம் கட்சியையும் பிரதிநிதித்துவப்படுத்தினார்.  
அரிதாசு 1948 ஆம் ஆண்டு அக்டோபர் 21 ஆம் தேதி பாந்தமங்கலம் என்ற இடத்தில் பிறந்தார். இவர் ஒரு மருத்துவராவார்.
# மருந்தியல் கல்லூரி சேர்க்கைத் தேர்வு

**மருந்தியல் கல்லூரி சேர்க்கைத் தேர்வு** (*Pharmacy College Admission Test-PCAT*) என்பதுசனவரி,சூலைமற்றும்செப்டம்பர் ஆகிய மாதங்களில், பியர்சன் கல்வி நிறுவனத்தால் வருங்கால மருந்தியல் மாணவர்களுக்கு நடத்தப்படும் மின்னணு மதிப்பீடு சீர்தரப்படுத்தப்பட்ட தேர்வு ஆகும். இது அமெரிக்க மருந்தாளுநர் கல்லூரிகள் கழகத்திற்காக நடத்தப்படுகிறது.  
இத்தேர்வு ஐந்து பிரிவுகளாகப் பிரிக்கப்பட்டுள்ளது. மூன்றரை மணி நேரத்தில் செய்யக்கூடியது. எழுதுதல், உயிரியல், வேதியியல், திறனாய்வு படித்தல் மற்றும் அளவு பகுப்பாய்வு ஆகியவைகளை உள்ளடக்கியது. இத்தேர்வில் குறைந்தபட்ச தேர்ச்சி மதிப்பெண் கிடையாது. தேர்வு சமயத்தில் கணிப்பான் பயன்படுத்த அனுமதி இல்லை மேலும் தவறான பதில்களுக்கு தண்டனையும் கிடையாது.
# பி. சீதாபதி

**பி. சீதாபதி** (*P. Seethapathy*) என்பவர் ஓர் இந்திய அரசியல்வாதியும் தமிழ்நாட்டின் சட்டமன்ற முன்னாள் சட்டமன்ற உறுப்பினறும் ஆவார். விழுப்புரம் மாவட்டம் திண்டிவனம் பாங்குளத்தூரைச் சார்ந்த இவர் எம். ஏ. பட்டதாரி ஆவார். திண்டிவனம் சட்டமன்றத் தொகுதியில் திராவிட முன்னேற்றக் கழக வேட்பாளராகப் போட்டியிட்டு வெற்றிப்பெற்று 2016ஆம் ஆண்டு தமிழ்நாடு சட்டமன்றத்தில் சட்டமன்ற உறுப்பினராகத் தேர்ந்தெடுக்கப்பட்டார்
# அ. கிருட்டிணசாமி

**அ. கிருஷ்ணசாமி** *(A. Krishnaswamy)* (பிறப்பு:திசம்பர் 12, 1965) ஓர் இந்திய அரசியல்வாதியும், 14 வது மக்களவை உறுப்பினர். இவர் 2004 ஆம் ஆண்டு நடந்த நாடாளுமன்றத் தேர்தலில், திராவிட முன்னேற்றக் கழகத்தின் சார்பாக ஸ்ரீபெரும்புதூர் தொகுதியில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.
2021 ஆம் ஆண்டில் நடைபெற்ற சட்டமன்றத் தேர்தலில் பூந்தமல்லி தொகுதியில் இருந்து திமுக சார்பில் சட்டமன்ற உறுப்பினரானார்.
# கு. ஜெயக்குமார்

**கு. ஜெயக்குமார்** (பிறப்பு:01 மார்ச்சு, 1950) என்பவர் ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 2001 மற்றும் 2006 ஆம் ஆண்டுகளில் நடந்த சட்டமன்றத் தேர்தல்களில், நாமக்கல் தொகுதியில் இருந்து, இந்திய தேசிய காங்கிரஸ் கட்சி வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.  
பின்னர் 2019 ஆம் ஆண்டு நடந்த இந்திய மக்களவைத் தேர்தலில், திருவள்ளூர் தொகுதியிலிருந்து, இந்திய தேசிய காங்கிரசு சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.
# கு. ஜெயக்குமார்

## வகித்த பதவிகள்

- 1976 ஆம் ஆண்டு முதல் காங்கிரசு கட்சி உறுப்பினர்; செயலாளர்,
- அகில இந்திய காங்கிரசு கமிட்டி; உறுப்பினர்,
- தமிழ்நாடு சட்டமன்ற உறுப்பினர்; 2001 & 2006
- நாடாளுமன்ற உறுப்பினர் ; 2019 முதல்
# இலை துளை

**இலைத்துளைகள்** *(stomata)* என்பவை தாவர இலை, தண்டு, மற்றும் வாயுப் பரிமாற்றத்தில் ஈடுபடும் பிற தாவர உறுப்புகளின் மேற்புறத்தோலில் காணப்படும் துளைகளுக்கானத் தாவரவியல் பெயராகும். இவற்றை சுடோமேட்டா என்ற பெயரால் அழைக்கிறார்கள் ஒவ்வொரு துளையின் ஓரமும் காப்பு செல்கள் எனப்படும் ஒரு சோடி சிறப்பு பாரங்கைமா செல்களால் ஆக்கப்பட்டுள்ளன. இவையே திறப்பின் அளவைக் கட்டுப்படுத்தும் பொறுப்பைப் பெற்றுள்ளன.  
இலைத்துளை என்ற இந்த சொல் வழக்கமாக இணைக்கப்பட்ட காப்பு செல்கள், இலைத்துளை உள்ளிட்ட ஒட்டுமொத்த இலைத்துளை வளாகத்தையும் குறிக்கிறது . வாயுப் பரவல் மூலம் காற்று இந்த திறப்புகளின் வழியாகவே தாவரத்திற்குள் நுழைகிறது. ஒளிச்சேர்க்கையில் கிடைத்த கார்பன் டை ஆக்சைடும் மூச்சு விடுதலில் உருவாகும் ஆக்சிசனும் இத்துளைகளில்தான் உள்ளன. ஒளிச்சேர்க்கையின் போது உடன் விளைபொருளாகத் தயாரிக்கப்படும் ஆக்சிசன் இதே திறப்புகளின் வழியாக வளிமண்டலத்திற்கு பரவுகிறது. நீராவியும் இலைத்துளை வழியாக வளிமண்டலத்தில் நீராவிப் போக்கு என்ற செயல்முறை மூலம் பரவுகிறது.
# எஸ். தாமோதரன்

**செ. தாமோதரன்** (*S. Dhamodharan*)(பிறப்பு 30 செப்டம்பர் 1942) ஒரு இந்திய அரசியல்வாதியும் மற்றும் தமிழக முன்னாள் சட்டமன்ற உறுப்பினரும் ஆவார். தாமோதரன் விருதுநகர் மாவட்டம் சிவகாசியினைச் சார்ந்தவர். இளம் வணிகவியல் பட்டம் பெற்ற இவர், தொழில்முறையாக இலங்கை, மலேசியா, சிங்கப்பூர், தாய்லாந்து, ஆங்காங்கு, யப்பான், ஆத்திரேலியா, அமெரிக்கா, கனடா, பிரான்சி, செருமனி, நெதர்லாந்து, இத்தாலி உள்ளிட்ட நாடுகளுக்கு பயணம் செய்துள்ளார். இவர்2001ஆம் ஆண்டு தேர்தலில் விருதுநகர் தொகுதியில் தமிழ் மாநில காங்கிரஸ் (மூப்பனார்) வேட்பாளராக தமிழ்நாடு சட்டமன்றத்திற்கு தேர்ந்தெடுக்கப்பட்டார்.
# மனோரஞ்சிதம் நாகராஜ்

**மனோரஞ்சிதம் நாகராஜ்** (*Manoranjitham Nagaraj*) ஒர் இந்திய அரசியல்வாதி மற்றும் ஊத்தங்கரை தொகுதியின்பதினான்காவது தமிழ்நாடு சட்டமன்றம்உறுப்பினர்ஆவார். அவர் அனைத்து இந்திய அண்ணா திராவிட முன்னேற்ற கழகம் கட்சியை பிரதிநிதித்துவப்படுத்தினார். இவர் மீண்டும் 2016 சட்டமன்றத் தேர்தலில் தேர்ந்தெடுக்கப்பட்டார்.
# து. ப. அழகமுத்து

**து. ப.அழகமுத்து**(*T. P. Alagamuthu*)(31 மார்ச் 1921 - 5 அக்டோபர் 1987) என்பவர் ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். திருச்சிராப்பள்ளி மாவட்டம் துறையூரைச் சார்ந்தவர் இவர். இவர் திராவிட முன்னேற்ற கழக வேட்பாளராக, 1962ஆம் ஆண்டு நடந்த தேர்தலில்பெரம்பலூர்தொகுதியிலும், 1967 மற்றும் 1971ஆம் ஆண்டுகளில் நடந்த தேர்தல்களில் உப்பிலியாபுரம் தொகுதியிலும் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டுள்ளார்.
# ஆர். இராமலிங்கம்

**கே. இரா. இராமலிங்கம்** ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1971 ஆம் ஆண்டு நடந்த சட்டமன்றத் தேர்தலில், தூத்துக்குடி தொகுதியிலிருந்து, திராவிட முன்னேற்ற கழக வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவரது ஆதரவாளர்களால் இவர் **கே. ஆர். ஆர்** என அழைக்கப்பட்டார்.
# ஆர். இராமலிங்கம்

## இறப்பு

இராமலிங்கம் 13 மார்ச் 2013 அன்று தூத்துக்குடியில்காலமானார்.
# ஏ. கே. போஸ்

**ஏ. கே. போஸ்** (*A. K. Bose*) ஒரு தமிழக அரசியல்வாதி மற்றும் தமிழ்நாடு சட்டமன்ற முன்னாள் உறுப்பினர் ஆவார்.
மதுரையை சேர்ந்வரான ஏ. கே. போஸ் எம்ஜிஆர் காலத்தில் இருந்து அதிமுக உறுப்பினராவார். இவர் 2004ம் ஆண்டு நாடாளுமன்றத் தேர்தலில் மதுரை மக்களவைத் தொகுதியில் போட்டியிட்டுத் தோல்வியடைந்தார். பின்னர் 2006 தமிழக சட்டமன்றத் தேர்தலில் திருப்பரங்குன்றம் சட்டமன்றத் தொகுதியியில் போட்டியிட்டுத் தேர்தெடுக்கப்பட்டார். பின்னர் 2016 சட்டமன்றத் தேர்தலில் மதுரை வடக்குத் தொகுதியிலிருந்து தேர்ந்தெடுக்கப்பட்டார். மீண்டும் 2016 இடைத்தேர்தலில் திருப்பரங்குன்றம் சட்டமன்றத் தொகுதியில் தேர்தெடுக்கப்பட்டார்.
# ஏ. கே. போஸ்

## மறைவு

ஏ. கே. போஸ் ஆகத்து 1, 2018 அன்று மாரடைப்பால் காலமானார்.
# இரா. குமரகுரு

**இரா. குமரகுரு***(R. Kumaraguru)* என்பவர் தமிழ்நாட்டைச் சேர்ந்த இந்திய அரசியல்வாதியாவார். அனைத்திந்திய அண்ணா திராவிட முன்னேற்ற கழகத்தினைச்
# இரா. குமரகுரு

## அரசியல் வாழ்க்கை

இவர் முதலில் தமிழ்நாட்டின் திருநாவலூர் சட்டமன்றத் தொகுதியிலிருந்து தமிழ்நாடு சட்டமன்றத்துக்கு2006 ஆம் ஆண்டு தேர்ந்தெடுக்கப்பட்டார்.
2016ஆம் ஆண்டு நடைபெற்ற சட்டமன்றத் தேர்தலில் உளுந்தூர்பேட்டை சட்டமன்ற தொகுதியில் அப்போது எதிர்க்கட்சி தலைவராக இருந்த தேமுதிக தலைவர் நடிகர் விஜயகாந்த்தினைத் தோல்வியுற செய்தார் என்பது குறிப்பிடத்தக்கது.  
பின்னர் 2021 ஆண்டு நடைபெற்ற சட்டமன்றத் தேர்தலில் உளுந்தூர்பேட்டை சட்டமன்ற தொகுதியில் அனைத்திந்திய அண்ணா திராவிட முன்னேற்ற கழகத்தின் சார்பாக போட்டியிட்டு திமுக வேட்பாளரிடம் 5,256 வாக்கு மற்றும் 2.17% வித்தியாசத்தில் தோல்வியுற்றார்.
# இரா. குமரகுரு

## வகித்த பிற பதவிகள்

- 2016 முதல் 2021 வரை தமிழ்நாடு சட்டப் பேரவையில் துணைத் தலைவராகவும் தேர்ந்தெடுக்கப்பட்டுள்ளார்.
- 2019 முதல் 2021 வரை இரண்டு ஆண்டுகள் திருமலா திருப்பதி தேவஸ்தான அறங்காவலர் குழு உறுப்பினராகத் தேர்ந்தெடுக்கப்பட்டார்.
- தற்போது அனைத்திந்திய அண்ணா திராவிட முன்னேற்ற கழகத்தின் கள்ளக்குறிச்சி மாவட்ட கழக செயலாளராக பணியாற்றி வருகிறார்.
# இரா. குமரகுரு

## பணிகள்

இவர் திருமலா திருப்பதி தேவஸ்தான அறங்காவலர் குழு உறுப்பினராக இருக்கும் போது உளுந்தூர்பேட்டையில் திருப்பதியின் மறு உருவில் சின்ன திருப்பதி கோயில் உருவாக்க சொந்த நிலமும் வழங்கி கோயில் கட்டுவதற்கு ஏற்பாடு செய்தார்.
# இரா. குமரகுரு

## குடும்பம்

இவர் ஜூலை 30, 1961 தேதி அன்று தமிழ்நாட்டில் திருப்பெயர் அஞ்சல் ஏ.சாத்தனூர் ஊராட்சியில் எடைக்கல் கிராமத்தில் இராமசாமி என்பவருக்கு மகனாகப் பிறந்தார். இவரது மனைவி பெயர் மயில்மணி. இவருக்கு கு. நமச்சிவாயம் என்ற மகனும், இலக்கியா என்ற மகளும் உள்ளனர்.
# இரா. குமரகுரு

## போட்டியிட்டத் தேர்தல்கள்

| தேர்தல் | தொகுதி | முதலிடம் | கட்சி | முடிவு | சதவீதம் % | வாக்குகள் | இரண்டாமிடம் | கட்சி | சதவீதம் % | வாக்குகள் | குறிப்பு |
| --- | --- | --- | --- | --- | --- | --- | --- | --- | --- | --- | --- |
| 2006 | திருநாவலூர் | இரா.குமரகுரு | அதிமுக | வெற்றி | 45.49 | 57,235 | வி. எசு. வீரபாண்டியன் | திமுக | 40.57 | 51,048 |  |
| 2011 | உளுந்தூர்பேட்டை | இரா.குமரகுரு | அதிமுக | வெற்றி | 60.09 | 114,794 | முகமது யூசுப் | விசிக | 32.08 | 61,286 |  |
| 2016 | உளுந்தூர்பேட்டை | இரா.குமரகுரு | அதிமுக | வெற்றி | 36.04 | 81,973 | ஜி. ஆர். வசந்தவேல் | திமுக | 34.21 | 77,809 |  |
| 2021 | உளுந்தூர்பேட்டை | ஏ.ஜே.மணிக்கண்ணன் | திமுக | வெற்றி | 47.17 | 115,451 | இரா.குமரகுரு | அதிமுக | 45.00 | 110,195 |  |
| } |  |  |  |  |  |  |  |  |  |  |  |
# ஜே. ஜி. பிரின்ஸ்

**ஜே. ஜி. பிரின்ஸ்** (*J. G. Prince*) இந்திய தேசிய காங்கிரசு கட்சியை சேர்ந்த ஓர் இந்திய அரசியல்வாதி மற்றும் சட்ட மன்ற உறுப்பினர் ஆவார். இவர் 2011, தமிழ்நாடு சட்டமன்றத் தேர்தல் மற்றும் 2016 தமிழ்நாடு சட்டமன்றத் தேர்தல்களில் இந்திய தேசிய காங்கிரசு கட்சியின் சார்பாக, கன்னியாகுமரி மாவட்டத்தின் குளச்சல் சட்டமன்றத் தொகுதியில் இருந்து தமிழ்நாடு சட்டமன்றத்திற்கு இரண்டு முறை தேர்ந்தெடுக்கப்பட்டவர் ஆவார்.
# செதில்கள்

**செதில்கள்** (*Scales*) என்பது பெரும்பாலான உயிரியல் பெயரிடல் முறைகளில் ஒரு உயிரினத்தின் தோலின் புறப்பகுதியில் வளரும் சிறிய தட்டு போன்ற கடினமான பாதுகாப்பு அமைப்பினை குறிப்பதாகும். இந்த அமைப்பு பெரும்பாலும் பாம்பு, மீன் ஆகிய உயிரினங்களில் காணப்படுகிறது. இவ்வமைப்பானது உயிரினங்களுக்கு தட்பவெட்ப நிலைகளைத் தாங்கும் தன்மையை ஏற்படுத்துகிறது. இறக்கைகள் உடைய பூச்சியினங்களில் (வண்ணத்துப்பூச்சி மற்றும் அந்துப்பூச்சி) இச்செதில்களானது வண்ணங்கள் உருவாகக் காரணமாக அமைகின்றன.
# நாகை அசோகன்

**ஏ. அசோகன்** (**நாகை அசோகன்** என்று அழைக்கப்படுகிறார்) என்பவர்ஓர் இந்திய அரசியல்வாதியும், முன்னாள் சட்டமன்ற உறுப்பினரும் ஆவார்.இவர் 1996 மற்றும் 2001 ஆம் ஆண்டு நடந்த சட்டமன்றத் தேர்தலில், திருவாரூர்தொகுதியில் இருந்து, திராவிடமுன்னேற்றகழகத்தின் சார்பில்போட்டியிட்டு, இரண்டுமுறை தமிழகசட்டமன்றத்திற்குத்தோ்ந்தெடுக்கப்பட்டார்.  
பின்னர் ஏப்ரல்மாதம் 2006 ஆம்ஆண்டு நடந்த, சட்டமன்றத் தோ்தலில் வேட்பாளராகநிற்க,திராவிடமுன்னேற்றக் கழகத்தில்வாய்ப்புமறுக்கப்பட்டதால்,அண்ணாதிராவிடமுன்னேற்றக் கழகத்தில்இணைந்தார். அப்போது தமிழக அரசின் டெல்லி சிறப்பு பிரநிதியாக பணியாற்றியுள்ளார். அதன் பிறகு மீண்டும் திமுகவில் இணைந்தார்.
# நாகை அசோகன்

## கொலை முயற்சி வழக்கு

இவர் சென்னை பட்டினப்பாக்கத்தில் உள்ள தனது வீட்டில் தனது இரண்டாவது மனைவி ஹேமாவுடன் வசித்து வந்தார். 2015 திசம்பர் 06 அன்று ஹேமா தன் கணவரின் உதவியாளருடன் வெளியில் சென்றுவிட்டு இரவு தாமதமாக வந்துள்ளார். இதனால் ஹேமாவின் நடத்தையில் சந்தேகப்பட்ட அசோகனுக்கும் ஹேமாவுக்கும் தகராறு ஏற்பட்டது. இதன் முடிவில் அசோகன் ஹேமாவை துப்பாக்கியால் சுட்டுக்கொலை செய்ய முயன்றதாக ஹேமா பட்டினப்பாக்கம் காவல் நிலையத்தில், புகார் அளித்தார். இதன் அடிப்படையில் அசோகன் மீது கொலை முயற்சி வழக்கு பதியப்பட்டு வழக்கு நடத்தப்பட்டது, வழக்கின் முடிவில் கொலை முயற்சி வழக்கில் அசோகனுக்கு மூன்று ஆண்டு சிறைத் தண்டணை மற்றும் பத்தாயிரம் அபராதம் விதிக்கப்பட்டது.
# கே. வி. சுப்பையா

**கே. வி. சுப்பையா** ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1967 மற்றும் 1971 தேர்தல்களில் ஆலங்குடி தொகுதியில், திராவிட முன்னேற்றக் கழக வேட்பாளராக தமிழ்நாடு சட்டமன்றத்தில் தேர்ந்தெடுக்கப்பட்டார்.  
1969 ல் கருணாநிதி ஆட்சியில் இந்து அறநிலையத்துறை அமைச்சராகப் பணியாற்றினார்.
# ஆர். வரதராஜன்

::சேலத்து அரசியல்வாதியைப் பற்றி அறிய, ஆர். வரதராஜன் (சங்ககிரி) என்ற கட்டுரையைப் பார்க்கவும்.  
**ஆர். வரதராஜன்** (R. Varadarajan) ஒருஇந்திய அரசியல்வாதியும் முன்னாள் சட்டசபை உறுப்பினரும் ஆவார். இவர், 2006 ஆம் ஆண்டு தேர்தலில் விருதுநகர் சட்டமன்றத் தொகுதியில் மறுமலர்ச்சி திராவிட முன்னேற்றக் கழக வேட்பாளராகப் போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# எஸ். சங்கரலிங்கம்

**எஸ். சங்கரலிங்கம்** (S. Sankaralingam) என்பவர் இந்திய அரசியல்வாதியும் முன்னாள் சட்டமன்ற உறுப்பினரும் ஆவார். இவர் 1984 ஆம் ஆண்டு நடைபெற்ற தேர்தலில் சங்கரன்கோவில் தொகுதியில் அண்ணா திராவிட முன்னேற்ற கழக வேட்பாளராக போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் தனக்கு அடுத்ததாக வந்த வேட்பாளரை விட 12,383 வாக்குகள் கூடுதலாகப் பெற்று வெற்றி பெற்றார்.
# அய்யடிமங்கலம்

**அய்யடிமங்கலம்** என்ற கிராமமானது, நாகப்பட்டினம் மாவட்டத்தில் கீழ்வேளூர் ஒன்றியத்தில் தேவூருக்குத் தெற்கே வெண்மணி கிராமத்திற்கு அருகில் அமைந்துள்ளது.  
இக்கிராமத்தில் அரசு உதவி பெறும் தொடக்கப்பள்ளி ஒன்று இயங்கி வருகிறது.
# அய்யடிமங்கலம்

### கோயில்கள்

வாலாம்பிகை அம்மன் கோயில் மற்றும் காளியம்மன் கோயில் என்ற இரண்டு கோயில்கள் உள்ளன.
# கா. சின்னசாமி

**கா. சின்னசாமி** (*K. Chinnasamy*) என்பவர் இந்தியஅரசியல்வாதியும், தமிழகத்தின்முன்னாள் சட்டமன்றஉறுப்பினரும்ஆவார். இவர் 1989 மற்றும் 1991 ஆம் ஆண்டு தேர்தலில் அண்ணா திராவிட முன்னேற்றக் கழக (ஜெயலலிதா அணி) வேட்பாளராக, சேந்தமங்கலம் தொகுதியிலிருந்து, தமிழ்நாடு சட்டசபைக்குத் தேர்ந்தெடுக்கப்பட்டார்.
# கடல் மலை

**கடல் மலை** *(sea mount)* என்பது கடற்படுகையில் இருந்து உயர்ந்து ஆனால் கடல்பரப்பை அடையாத நீரில் மூழ்கிய பெரிய நிலவடிவம் ஆகும். எனவே இது தீவோ, சிறுதீவோ அல்லது நீர்மேல் பாறை முகடோ ஆகாது. இவை அழிந்த எரிமலைகள் திடீரென உயித்தெழுவதால் உருவாகின்றன. இவை கடல்தரையில் இருந்து 1000 முதல் 4000 மீட்டர் உயரம் வரை எழும்புகின்றன. இவற்றில் கடல்தரையில் இருந்து குறைந்தது 1000 மீட்டர் வரை உயரும் மலைகள் கூம்பு வடிவில் அமைகின்றன. இதன் கொடுமுடிகள் கடல் மேற்பரப்புக்கு அடியில் பல் நூறு முதல் பல ஆயிரம் மீட்டர் ஆழத்தில் அமைகின்றன; எனவே இவை ஆழ்கடல் மலைகள் ஆகும். புவியியல் கால கட்டங்களில் அவை படிமலர்ந்த போது மிகப் பெரிய கடல் மலைகள் கடல்மட்டத்தை அடைந்திருக்கலாம். ஆனால், அவை அலைகளால்ஆரிக்கப்பட்டு சமதள மேற்பரப்பை அடைந்திருக்கலாம்மவை கடல் மேற்பரப்பில்ரைருந்து அடியில் மூழ்கிய பிறகு அவை "கடலடிச் சமவெளிகள்" ஆகின்றன. இவற்றில் 9,951 கடல்மலைகளும் 283 கடலடிச் சமவெளிகளும் அடங்கும் ; இவற்றின் மொத்தப் பரப்பளவு 8,796,150 ச.கிமீ மட்டுமே நிலப்படம் வரையப்பட்டவையாகும்.  
பேரெண்ணிக்கையில் உள்ளதால், பல கடல் மலைகள் ஆய்வு செய்து நிலப்படம் வரையப்படவில்லை. ஆழ அளவியலும் செயற்கைக்கோள் குத்துயர அளவியலும் ஆகிய இருதொழில்நுட்பங்கள் இந்த ஆய்வு இடைவெளியை நிரப்ப முயல்கின்றன. திட்டமிடப்படாது வழியில் சென்ற கப்பல்கள் கடல் மலைகளில் மோதிக் கொண்ட நிகழ்வுகள் பல உள்ளன. எடுத்துக்காட்டாக, முயிர்பீல்டு கடல் மலையின் பெயர் 1973 இல் மோதிய கப்பலின் பெயராகும். என்றாலும், மாபெரும் அச்சுறுத்தலாக கடல் மலைகளின் துருத்தல்கள் தரும் அழுத்தத்தால் ஏற்படும் பக்கவாட்டுக் கவிழ்வுகளே அமைகின்றன. இவை பெருந்திரளாக பேராழி அலைகளை உருவாக்கும் நிலச்சரிவுகளை தூண்டுகின்றன.  
கைவிடப்பட்ட, செயலிழந்த எரிமலைகள் பெருகியதால், அவை உலகின் மிகவும் பொதுவான கடல் சூழியல் அமைப்புகளில் ஒன்றாகிவிட்டது. கடல்மட்டநீரோட்டங்களும் ஆழ்கடல் நீரோட்டங்களும் கடல்மலைகளுக்கு நடுவில் உள்ள இடைவெளிகளும் மிதவை உயிரிகள், பவளப்பாறைகள், மீன்கள், கடல் பாலூட்டிகளை ஈர்க்கின்றன. இவை வணிகவியலாக மீன்பிடி தொழிலில் ஒரு கூட்டு விளைவை ஏற்படுத்தியுள்ளன. மேலும் பல கடற்புறங்களில் இவை விரிவான மீன்வளங்களை உருவாக்குகின்றன.  
மீன்பிடி சூழலமைப்புகளில் மீன் வளங்கள் குறைவதற்கான தாக்கத்தைப் பற்றிய கவலைகளும், மீன்வளச் சரிவு பற்றிய நன்கு ஆவணப்படுத்தப்பட்ட வழக்குகளும் நிலுவையில் உள்ளன. எடுத்துக்காட்டாக ஆரஞ்சு தோற்றமளிக்கும் ஓப்பிளசுடெத்தசு அட்லாண்டசு வழக்கினைக் கூறலாம். இவை கடல்மலை சுற்றுச்சூழலில் 95% தாக்கத்தை ஏற்படுத்தி, முழு கடல்மலைச் சுற்றுச்சூழலை மாற்றுவதாய் அமைகின்றன.
# ந. நஞ்சப்பன்

**ந. நஞ்சப்பன்** (*N. Nanjappan*) என்பவர் ஒரு இந்திய அரசியல்வாதியும், தமிழக முன்னாள் சட்டமன்ற உறுப்பினரும் ஆவார்.  
1950, செப்டம்பர், 3 அன்று பென்னாகரத்தில் பிறந்த இவர், சென்னை மாநிலக் கல்லூரியில் பயின்று, தமிழ் இலக்கியத்தில் இளங்கலை பட்டம் பெற்றவர். 1973 ஆம் ஆண்டு இந்திய பொதுவுடைமை கட்சியில் இணைந்து அரசியலுக்கு வந்தார். 1984 ஆம் ஆண்டு நடைபெற்ற சட்டமன்றத் தேர்தலில் தி.மு.க கூட்டணியில் சி.பி.ஐ. கட்சியின் சார்பில் பென்னாகரம் சட்டமன்றத் தொகுதியில் போட்டியிட்டு தோல்வியடைந்தார். பின்னர் இவர் மீண்டும் 1989 ஆம் ஆண்டு நடைபெற்ற சட்டமன்ற தேர்தலில் பென்னாகரம் சட்டமன்றத் தொகுதியில் சுயேட்சையாகப் போட்டியிட்டு 15498 வாக்குகள் பெற்று பி. சீனிவாசனிடம் வெற்றிபெற்றார். 2011 ஆம் ஆண்டு நடைபெற்ற சட்டமன்ற தேர்தலில் பென்னாகரம் தொகுதியிலிருந்து தமிழ்நாடு சட்டமன்ற உறுப்பினராக இந்திய கம்யூனிஸ்ட் கட்சி சார்பில் தேர்ந்தெடுக்கப்பட்டார்.
இடையில் 1986 ஆம் ஆண்டு பென்னாகரம் ஒன்றியக்குழுத் தலைவராகவும் தேர்ந்தெடுக்கப்பட்டார்.  
இவர் கட்சியில் பென்னாகரம் நகரச் செயலாளராகவும், தருமபுரி மாவட்ட செயலாளராகவும் பதவி வகித்துள்ளார். தமிழ்நாடு மலைவாழ் மக்கள் சங்கத்தின் மாநிலத் தலைவராகவும், ஓகேனக்கல் உரிமைப் பாதுகாப்புக் குழு அமைப்பாளராகவும் இருந்து வருகிறார். இவருக்கு லட்சுமி என்ற மனைவியும், செம்மலர், வெண்ணிலா என்ற இரு மகள்களும், கதிரவன் என்ற ஒரு மகனும் உள்ளனர்.
இவர் "புகைகளில் ஒரு புகைச்சல்", "பணியில் பூத்த நெருப்பு" ஆகிய 2 நூல்கள் எழுதியுள்ளார்.
# ந. நஞ்சப்பன்

## மேற்கோள்

- http://www.assembly.tn.gov.in/archive/14th_2011/members.htm
# மகல்வாரி முறை

மகல்வாரி (Mahalwari system) என்பது ஆங்கிலேயர்களால் அறிமுகப் படுத்தப் பட்ட ஒரு நிலவருவாய் திட்டமாகும். ஆங்கிலேயர்கள் உருவாக்கிய மூன்று முக்கியமான நிலவருவாய் திட்டங்களில் இத்திட்டமும் ஒன்றாகும். மகல் என்ற இந்தி சொல்லின் பொருள் வீடு, கிராமம் அல்லது சுற்றுவட்டாரம் என்பதாகும் . இத்திட்டம் 1833 ஆம் ஆண்டு வில்லியம் பெண்டிங் ஆட்சி காலத்தில், ஓல்ட்டு மெக்கன்சி என்பவரால் பஞ்சாப், மத்திய மாகாணங்கள், வடமேற்கு மாகாணங்கள் ஆக்ரா, ஒரிசாவின் சில பகுதிகள், மத்தியப்பிரதேசம் போன்ற பகுதிகளில் முதன் முதலில் அறிமுகம் செய்யப் பட்டது. இந்த திட்டத்தின்படி நிலங்களின் தன்மைக்கேற்றவாறு வரி நிர்ணயம் செய்யப்பட்டது. நிலங்கள் முறையாக அளக்கப்பட்டன. பொதுவாக 66% வரி வசூல் செய்யப்பட்டது. இந்த திட்டத்தின்படி, கிராம சமுதாயத்திற்கும், அரசிற்கும் இடையே தரகர்கள் இல்லை. அரசுக்கு வரி செலுத்த வேண்டிய பொறுப்பு கிராமத்தையே சார்ந்தது.
சில இடங்களில் நீர்ப்பாசன வசதியை அரசு செய்து தந்தது என்றாலும் அவற்றின் பலன்கள் அனைத்தும் அரசிற்கே கிடைத்தது எனலாம். இந்த திட்டத்தினால் இந்திய விவசாயிகள் கடுமையாக பாதிக்கப் பட்டனர். இந்த முறை உத்திர பிரதேசம், வடமேற்கு மாகாணம், மத்திய இந்தியாவின் சில பகுதிகள் மற்றும் பஞ்சாபில் நடைமுறையில் இருந்தது.
# புத்திசந்திரன்

**புத்திசந்திரன்** (*Budhichandhiran*) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 2011 ஆம் ஆண்டு நடந்த சட்டமன்றத் தேர்தலில், உதகமண்டலம்தொகுதியிலிருந்து, அனைத்திந்திய அண்ணா திராவிட முன்னேற்றக் கழக கட்சி சார்பில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.  
முதலமைச்சர் ஜெயலலிதாவினால் மாற்றியமைக்கப்பட்ட மூன்றாவது அமைச்சரவையின் 5 மாத காலத்தில், நவம்பர் 2011ல் உணவு பாதுகாப்பு துறை அமைச்சர் பதவியில் இருந்து நீக்கப்பட்டார். குறிப்பிட்ட பழங்குடியினரை மட்டும் ஆதரித்ததற்காக இவர் நீக்கப்பட்டார்.  
பின்னர் 2016 ஆம் ஆண்டு நடந்த சட்டமன்றதேர்தலில், காங்கிரஸ் கட்சியைச் சேர்ந்த ஆர். கணேசன் என்பவர், இத்தொகுதியை கைப்பற்றினார்.
# வி .பி. இராஜன்

**வி. பி. இராஜன்** ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1989 மற்றும் 1996 தேர்தல்களில் ராஜபாளையம் தொகுதியிலிருந்து, திராவிட முன்னேற்றக் கழக வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இந்தத் தொகுதியானது தாழ்த்தப்பட்ட சாதியினருக்காக ஒதுக்கப்பட்ட ஓர் தனித்தொகுதி ஆகும்.
# க. வேல்சாமி

**க. வேல்சாமி** (*K. Velsamy*) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் நாமக்கல் மாவட்டம் மோகனூரைச் சேர்ந்தவர். 1996 ஆம் ஆண்டு நடைபெற்ற 1996 தேர்தலில் நாமக்கல் சட்டமன்றத் தொகுதியில் போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார். இந்த தொகுதி பட்டியல் சாதியினருக்காக ஒதுக்கப்பட்ட தாகும். வேல்சாமி திராவிட முன்னேற்றக் கழகம் (திமுக) கட்சியின் வேட்பாளராகப் போட்டியிட்டு வெற்றி பெற்றார். எதிர்த்து போட்டியிட்ட அண்ணா திராவிட முன்னேற்றக் கழக வேட்பாளர் அன்பழகன் 38795 வாக்குகள் பெற்றார்.
# க. வேல்சாமி

### சட்டமன்ற உறுப்பினராக

| 1996 | நாமக்கல் | திமுக | 76,860 | 62.15 | } |
| --- | --- | --- | --- | --- | --- |
# ச. சுப்பையா

**ச. சுப்பையா** (*S. Subbiah*)(பிறப்பு 24 ஆகத்து 1934) ஓர் இந்திய அரசியல்வாதியும், முன்னாள் சட்டமன்ற உறுப்பினரும் ஆவார். இவர் சங்கரன்கோயில் கழக உயர்நிலைப் பள்ளி, திருநெல்வேலி மதுரை திரவியம் தாயுமானவர் இந்து மேனிலைப் பள்ளியில் பள்ளிக் கல்வியினையும், திருநெல்வேலி மதுரை திரவியம் தாயுமானவர் கல்லூரியில் கல்லூரிக் கல்வியினையும் முடித்துள்ளார். இவர் 1971 மற்றும் 1977ஆம் ஆண்டுகளில் நடந்த தேர்தல்களில் திராவிட முன்னேற்ற கழக வேட்பாளராக போட்டியிட்டு சங்கரன்கோவில் தொகுதியில் இருந்து தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.
# ச. சுப்பையா

### சட்டமன்ற உறுப்பினராக

| 1971 | சங்கரன்கோவில் | திமுக | 35,677 | 61.84 |  |
| --- | --- | --- | --- | --- | --- |
| 1977 | சங்கரன்கோவில் | திமுக | 21,569 | 34.26 | } |
# இரட்டை பிணைப்பு விதி

**இரட்டைப் பிணைப்பு விதி** (Double bond rule) தனிம வரிசை அட்டவணையின் 3 ஆவது தொடர் தனிமங்கள் மற்றும் அவற்றிற்கு குறைவான தொடரில் உள்ள தனிமங்கள்) இணைதிறன் எலக்ட்ரான்களைப் பொறுத்து முதன்மை குவாண்டம் எண் 2-இற்கும் அதிகமாகக் கொண்ட தனிமங்கள் பல் பிணைப்புகளை உருவாக்குவதில்லை (எ.கா. இரட்டைப் பிணைப்புகள் மற்றும் முப்பிணைப்புகள்) என்று கூறுகிறது. இரட்டைப் பிணைப்புகள், ஒருவேளை இருந்திருக்கும் நிலையில், ஆர்பிட்டால்களின் மேற்பொருந்துதல் பெரும்பாலும் பலவீனமாக இருக்கும். இத்தகைய சேர்மங்கள் உள்ளார்ந்த நிலைத்தன்மையற்றவையல்ல என்றாலும், அவை பல்படியாக்கத்திற்குள்ளாக முனைகின்றன. உதாரணமாக, ஆக்சிசனின் (O<sub>2</sub>) கனமான ஒத்த மூலக்கூறான, டைசல்ஃபரின் ஒடுக்கத்தின் போது ஏற்படும் விரைவான பலபடியாக்கத்தைக் கூறலாம். எனினும் இவ்விதிக்கு பல விதி விலக்குகள் உள்ளன.
| S
கந்தகம்
(*n*=3) |
| --- |
# சி. துரைராஜ்

**சி. துரைராஜ்** (C. Durairaj) (இறப்பு: 4 சனவரி, 2014) ஒரு என்பவர் இந்திய அரசியல்வாதியும் தமிழ்நாட்டின் முன்னாள் சட்டமன்ற உறுப்பினரும் ஆவார். இவர் அண்ணா திராவிட முன்னேற்றக் கழக வேட்பாளராக 2001 மற்றும் 2006ஆம் ஆண்டுகளில் நடைபெற்ற சட்டமன்றத் தேர்தல்களில் சேடப்பட்டி தொகுதியிலிருந்து தேர்ந்தெடுக்கப்பட்டார்.
# சி. துரைராஜ்

## த்மறைவு

துரைராஜ், சனவரி 4, 2014ஆம் ஆண்டு உடல்நலக் குறைவால் மரணமடைந்தார்.
# எஸ். வி. ராமசாமி

**எஸ்.வி.ராமசாமி** ஓர் இந்தியஅரசியல்வாதியும்,தமிழகத்தில் இருந்துதேர்ந்தெடுக்கப்பட்ட நாடாளுமன்றஉறுப்பினரும்ஆவார்.  
இவர் 1951,1957 மற்றும்1962 ம் ஆண்டுகளில் நடந்த நாடாளுமன்ற மக்களவைத் தேர்தல்களில் இந்திய தேசியகாங்கிரசுகட்சியின் வேட்பாளராக சேலம் மக்களவைத் தொகுதியில்போட்டடியிட்டு நாடாளுமன்ற மக்களவை உறுப்பினராகத் தேர்ந்தெடுக்கப்பட்டார்
# வி. எஸ். ராஜி

**வி. எஸ். இராஜி** (*V. S. Raji*)(பிறப்பு 05 மார்ச் 1963) என்பவர்இந்திய அரசியல்வாதியும் தமிழ்நாடு சட்டப்பேரவை மேனாள் உறுப்பினரும் ஆவார். செங்கல்பட்டு மாவட்டம் செய்யூர் வட்டம் வேட்டக்காரகுப்பம் பகுதியினைச் சேர்ந்த, இவர்செய்யூர் சட்டமன்றத் தொகுதியிலிருந்து 14வது தமிழ்நாடு சட்டமன்றத்தின் உறுப்பினராக இருந்தார். இத்தொகுதி பட்டியலினத்தவருக்கான தொகுதியாகும். இராஜி அனைத்து இந்திய அண்ணா திராவிட முன்னேற்றக் கழக கட்சியினைச் சார்ந்தவர்.
# மரச்சாறேற்றம்

**மரச்சாறேற்றம்** **(ascent of sap)** என்பது தாவரங்களின் கடத்தி இழையத்தின்வழி நீரையும் கனிமங்களையும் வேரிலிருந்து தாவர உச்சிக்கு மேல் நோக்கி நகர்த்துவவதாகும். கடத்திக்கலங்கள் என்பது உயிரற்ற கலங்ளைக் கொண்ட சிக்கலான மரவகை இழையமாகும். பல்வேறு தாவரக் குழுக்களிலும் காணப்படும் கடத்திக்கலத்தின் செயற்கலங்கள் உயிரற்றவை. இவை குழல் உறுப்புகளையும் சுமப்பிகளையும் தம்முள் கொண்டவை. இவ்விரு கல வகைகளும் தடித்த, மரப்பசையாக மாறிய இரண்டாம் நிலை கலச் சுவர்களைக் கொண்ட முதிர்நிலையில் இறந்துபட்டவையாக அமைபவை. இந்நிகழ்வினை விளக்க பல்வேறு இயங்குமுறைகள் முன்வைக்கப்பட்டாலும் இணைதல்-இழுத்தல் இயங்குமுறையே சான்றுகள் உடையதாகவும் பலரது ஏற்பைப் பெற்றதாகவும் உள்ளது. இணைதல்-இழுத்தல் இயங்குமுறை , சில உயிருள்ள தாவரங்களில் வெளிப்படையாகக் காணப்படும் பேரளவிலான எதிர் அழுத்தம் காரணமாக, விமர்சிக்கப்பட்டாலும், செய்முறை,, உற்றுநோக்கியறிந்த தரவுகள் ஆகியன இம்முறைக்கு சான்றாகவே உள்ளன. . மிக அண்மையில் முன்வைத்த துலங்கல் அழுத்தக் கொள்கை செகதீச சந்திர போசு அவர்களால் முன்வைக்கப்பட்ட இன்றியமையாத கொள்கையின் ஒரு பதிப்புருவை ஏற்கிறது. இருப்பினும் ஆய்வுசார் சான்றுகள் இதனை ஏற்கவில்லை.
# மரச்சாறேற்றம்

## மரச்சாற்றின் கூறுகள்

தாவரத்தின் சாற்றில் இருவகைக் கூறுகள் உள்ளன. இவை கடத்து நீர்மம், உணவு நீர்மம் என்பனவாகும், இவை இரண்டுமே உட்கூற்றில் வேறுபட்டவை. உணவு நீர்மத் தில்நீரும் சர்க்கரையும் காலக இயனியும் அமைந்துள்ளன.
# மரச்சாறேற்றம்

## சாறேற்றக் கோட்பாடுகள்

தாவர நீர்மங்கள் துறையில் பேராசிரியரான பிரெஞ்சு நாட்டவர் என்றி காய்ன் அவர்களது மென் படலங்கள் குறித்த மாற்றுக் கொள்கையை முன்வத்தார். இந்தக் கோட்பாடு உயரமான மர உச்சிகளுக்கு எப்படி சத்து நீர்மம் கொண்டுசெல்லப்படுகிறது என்பதை விளக்க முயன்றது. இது இணைத்தல் இழுத்தல் கோட்பாட்டுக்கு மாற்ராக வைக்கப்பட்டது.
மிக உயரமான மரங்களின் உச்சிப் பகுதிகளில் கடத்து குழல்கள் மரச்சாறாலான மென்படலங்களால் மூடப்பட்டுள்ளன என இக்கொள்கை கருதுகிறது. குழல்களின் சுவர்களோடு மரச்சாறு நேரடியாகத் தொடர்பு கொள்கிறது. வாண்டர் வால்சு விசைகள் விளைவாக குழாயின் சுவரிலிருந்து அது அமைந்திருக்கும் தொலைவைப் பொறுத்து மென்படலத்தின் அடர்த்தி வேறுபடுகிறது. இந்த அடர்த்தி வேறுபாடு துலங்கலாக ஒரு "பிணைப்பகற்றும் அழுத்தத்தை" உருவாக்குகிறது. குழாயின் சுவரிலிருந்து அமைந்திருக்கும் தொலைவைப் பொறுத்து இதன்அளவும் மாறுபடுகிறது. (நீர்மத்தின் பெரும்பாலான பகுதியில் நிலவும் அழுத்தத்தினின்றும் வேறுபட்ட அழுத்தமே பிணைப்பகற்றும் அழுத்தம் ஆகும்; இந்த நீர்மம் தனது மேல் மட்டத்துடன் வினையாற்றுவதால் ஏற்படுகிறது. இந்த வினையாற்றுதல் ஒரு அழுத்தத்தை உருவாக்கும். அது நீர்மத்தின் பிற பகுதிகளில் காணும் அழுத்தத்தை விட அதிகரித்தோ குறைந்தோ காணப்படும்.) மரத்தின் இலைகள் நீராவிப்போக்கில் ஈடுபடும்போது கடத்தி குழல்களில் நீர் உறிஞ்சப்படுகிறது; இதனாலேயே குழாயினுள் மரச்சாற்றுப் படலத்தின் தடிமன் அதன் உயரத்துடன் மாறுபடுகிறது. பிணைப்பகற்றும் அழுத்தம் படலத்தின் தடிமன் சார்ந்து வேறுபடுவதனால் நீராவிப் போக்கின்போது இந்த அழுத்தத்தில் காணும் சரிவு வாட்டம் உயருகிறது. குழாயின் அடிப்பகுதியில் (இங்கு படலம் பெருமத் தடிமனுடன் இருக்கும்) அழுத்தம் அதிகமாகவும் அதன் மேற்பகுதியில் அழுத்தம் குறைவாகவும் இருக்கும் (இங்கு படலம் பேரளவு மெல்லியதாக இருக்கும்). படலத்துக்குள்ளேயே காணப்படும் இந்த இடம்சார் வேறுபாடு மரச்சாற்றை மேல்நோக்கித் தள்ளும் நிகர விசையை உண்டாக்குகிறது.
# கோ. தனுஷ்கோடி

**கோ. தனுஷ்கோடி** (*K. Dhanushkodi*) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் 1977 தேர்தலில் இராஜபாளையம் தொகுதியிலிருந்து அண்ணா திராவிட முன்னேற்றக் கழக வேட்பாளராகவும், 1980 தேர்தலில் முதுகுளத்தூர் சட்டமன்றத் தொகுதியிலிருந்து சுயேட்சை வேட்பாளராகவும் போட்டியிட்டு தமிழ்நாடு சட்டமன்றத்திற்கு ஓர் உறுப்பினராகத் தேர்ந்தெடுக்கப்பட்டார்.
# நா. சுந்தர்ராஜ்

**நா. சுந்தரராஜ்** (*N. Sundarraj*) என்பவர் ஒரு இந்திய அரசியல்வாதியும் நாடாளுமன்ற முன்னாள் உறுப்பினரும் ஆவார். இவர் மூன்றுமுறை புதுக்கோட்டை மக்களவைத் தொகுதி உறுப்பினராக இருந்துள்ளார். இவர் எட்டாவது மக்களவை (1984-89), ஒன்பதாவது மக்களவை (1989 - 91), பத்தாவது மக்களவை (1991 - 94) உறுப்பினராக இருந்துள்ளார். மேலும் இவர் திருமயம் சட்டமன்ற உறுப்பினராக இரண்டு முறையும் இருந்துள்ளார். இவர் தமிழ்நாடு சட்டமன்றத் தேர்தல், 1977இல் திருமயம் தொகுதியில் இருந்து, இந்திய தேசிய காங்கிரஸ் வேட்பாளராகவும், தமிழ்நாடு சட்டமன்றத் தேர்தல், 1980 இல் இந்திய தேசிய காங்கிரஸ் (இந்திரா) சார்பில் தேர்ந்தெடுக்கப்பட்டார்.
.
# கு. பொன்னுசாமி

**கு. பொன்னுசாமி**(*K. Ponnusamy*) என்பவர்ஓா்இந்திய அரசியல்வாதிமற்றும் தமிழ்நாடு சட்டமன்ற முன்னாள் உறுப்பினர் ஆவார். இவர் தாராபுரம் அண்ணாநகரைச் சார்ந்தவர். சென்னைப் பல்கலைக்கழகத்திலிருந்து பி.ஏ. வரலாறு மற்றும் பி.எல். (சட்டம்) பட்டங்களைப் பெற்றுள்ளார். 2011ஆம் ஆண்டு நடைபெற்ற தமிழ்நாடு சட்டமன்றத் தேர்தலில்தாராபுரம்சட்டமன்றதொகுதி<nowiki/>யிலிருந்துஅண்ணாதிராவிட முன்னேற்றகழகத்தி<nowiki/>ன் சாா்பில்போட்டியிட்டு தமிழகசட்டமன்றத்தி<nowiki/>ற்குதோ்ந்தெடுக்கப்பட்டார்.
# என். டி. சண்முகம்

**என். டி. சண்முகம்** என்பவர் ஓர் இந்திய அரசியல்வாதியும், முன்னாள் உணவு பதப்படுத்தும் தொழில்துறை அமைச்சரும் ஆவார். இவர் 1998 மற்றும் 1999 ஆகிய ஆண்டுகளில் நடந்தமக்களவை தேர்தலில்,வேலூர் மக்களவைத் தொகுதியிலிருந்து,பாட்டாளி மக்கள் கட்சிசார்பாக போட்டியிட்டு, இந்திய நாடாளுமன்றத்திற்குத்தேர்ந்தெடுக்கப்பட்டார்.
# பனி பாசு

**பாணி பசு** (, 11 மார்ச் 1939) சாகித்ய அகாதமி விருது பெற்ற ஒரு இந்திய வங்காள எழுத்தாளர், கட்டுரையாளர், விமர்சகர், கவிஞர், மொழிபெயர்ப்பாளர் மற்றும் பேராசிரியர்.
# பனி பாசு

## கல்வி

அவர் லேடி பிரபோர்ன் கல்லூரியிலும் ஸ்காட்டிய சர்ச் கல்லூரியிலும் முறையாகப் பயின்றார். கல்கத்தா பல்கலைக்கழகத்தில் அவர் ஆங்கிலத்தில் முதுகலைப் பட்டம் பெற்றார்.
# பனி பாசு

## தொழில்முறை வாழ்வு

*ஜன்மபூமி மாத்ருபூமி*யை வெளியிட்டதன் மூலம் புதின எழுத்தாளராகத் தனது எழுத்துப் பணியைத் தொடங்கினார். தனது தொழில்முறை வாழ்வைை 1980-ல் "ஆனந்தமாலா" என்ற ஒரு சிறார் இதழில் ஒரு எழுத்தாளராகத் தொடங்கினார். பின்னர் "தேஷ்" உள்ளிட்ட அக்காலத்தின் பிற இதழ்களிலும் தன் படைப்புகளை வெளியிட்டார்.  
அவர் ஒரு புதின, சிறுகதை எழுத்தாளர், கட்டுரையாளர், மற்றும் குழந்தைகள் மற்றும் பதின்ம வயதினருக்கான எழுத்தாளர் எனப்பலவாறாக அறியப்படுகிறார். அவரது சில புனைகதைகள் திரைப்படங்களாகவும் தொலைக்காட்சித் தொடர்களாகவும் உருவாக்கப்பட்டுள்ளன. அவரது புனைகதைகள் பரந்த அளவில் பாலினம், வரலாறு, தொன்மம், சமூகம், உளவியல், இளமைப் பருவம், இசை, பாலியல் நோக்குநிலை, இயற்கைக்கு அப்பாற்பட்டவை உள்ளிட்ட பலவற்றைக் கருப்பொருளாகக் கொண்டவைு.
# பனி பாசு

## படைப்புகள்

அவரது முக்கிய படைப்புகள்
1. *ஸ்வேத் பதாரேர் தாலா* (வெண் பளிங்குக்கல் தட்டு), (1990)
1. *காந்தர்பி*, (1993)
1. *மோகனா*, (1993)
1. *எக்குஷே பா* (இருபத்தோரு அடி), (1994)
1. *மைத்ரேய ஜாதகா* (மைத்ரேயின் ஜாதகம்), (ஸ்த்ரீ பதிப்பகத்தால் மைத்ரேயாவின் பிறப்பு என வெளியிடப்பட்டது), (1999)
1. *உபன்யாஸ் பஞ்சக்* (1999)
1. *அஷ்டம் கர்ப்பா* (எட்டாவது கர்ப்பம்), (2000)
1. *அந்தர்காட்* (தேசத்துரோகம்)
1. *பஞ்சம் புருஷ்* (ஐந்தாவது மனிதன்)
1. *கானமிஹிரேர் தீபி* (2009)
1. *கராப் சேலே*
1. *மெயேலி அட்டார் ஹல்சல்*
அவர் கவிதைகளையும் எழுதியுள்ளார், பிறமொழிகளிலிருந்து பெங்காலிக்கு வெகுவாக மொழிபெயர்த்துள்ளார்.
# பனி பாசு

## விருதுகள்

- தாரா சங்கர் விருது, 1991, அந்தர்காட்டுக்காக
- சாகித்ய சேது சந்திரா, (1995)
- சிரோமோனி விருது, (1997)
- ஆனந்த புரஸ்கார், (1997), மைத்ரேய ஜாதகாவுக்காக
- மகாதேவி பிர்லா விருது, (1998)
- சாகித்ய அகாதெமி விருது (2010), வங்காள இலக்கியத்தில் அவரது பங்களிப்புகளுக்காக
# புறப்பரப்பு அறிவியல்

**புறப்பரப்பு அறிவியல்** (*Surface science*) என்பது பருப்பொருள்களின் ஏதேனும் இரண்டு நிலைகளின் இடைமுகங்களில் அதாவது திண்மம்–நீர்மம் இடைமுகங்கள், திண்மம்–வளிமம் இடைமுகங்கள், திண்மம்–வெற்றிடம் இடைமுகங்கள் மற்றும் நீர்மம்–வளிமம் இடைமுகங்கள் உள்ளிட்ட இடைமுகங்களில் இயற்பிய மற்றும் வேதியிய நிகழ்வுகளைப் பற்றிய ஆய்வியலாகும். *புறப்பரப்பு இயற்பியல்* மற்றும் *புறப்பரப்பு வேதியியல்* ஆகிய களங்களை உள்ளடக்கியதாகும். இதனோடு தொடர்புடைய நடைமுறைப் பயன்பாடுகள் புறப்பரப்பு பொறியியல் என்று வகைப்படுத்தப்படுகின்றன. இந்த அறிவியலானது பலபடித்தான வினைவேக மாற்றம், குறைக்கடத்தி சாதன கட்டமைப்பு, எரிபொருள் மின்கலங்கள் மற்றும் ஒட்டுபொருள்கள் போன்றவற்றைக் குறித்த கருத்தியல்களை உள்ளடக்கியுள்ளது . புறப்பரப்பு அறிவியல் என்பது இடைமுகம் மற்றும் கூழ்ம அறிவியலோடு நெருங்கிய தொடர்புடையது. இடைமுக வேதியியல் மற்றும் இடைமுக இயற்பியல் போன்றவை இரண்டிற்குமான பொதுவான பாடப்பொருளாகும்.
# புறப்பரப்பு அறிவியல்

## வரலாறு

புறப்பரப்பு வேதியியல் களமானது பவுல் சேபாட்டியரால் முன்னெடுக்கப்பட்ட ஐதரசனேற்றத்தின் மீதான பலபடித்தான வினைவேக மாற்றம் மற்றும் பிரிட்சு ஏபரின் ஹேபர் செயல்முறை ஆகியவற்றுடன் தொடங்கியது. இர்வின் லாங்மூர் என்பவதும் இந்த ஆய்வியலின் நிறுவநர்களில் ஒருவராவார். இவர் அறிவியல் பருவ இதழ்களில் புறப்பரப்பு அறிவியல் என்ற பெயரையும் முன்மொழிந்தவர் ஆவார். லாங்மூர் உட்கவர்தல் சமன்பாடு ஒற்றை அடுக்கு உட்கவர்லை மாதிரியாக்கப் பயன்படுகிறது. இந்த சமன்பாடானது, அனைத்து மேற்பரப்பு உறிஞ்சும் தளங்களும் உறிஞ்சும் இனங்களுடன் ஒரே மாதிரியான தொடர்பைக் கொண்டுள்ளன என்பதாகவும் மற்றும் ஒன்றோடொன்று தொடர்பு கொள்வதில்லை என்ற நிபந்தனையோடும் வெற்றிகரமாகப் பொருந்தும். 1974- ஆம் ஆண்டில் கெரார்டு எர்ட்டில் என்பார் குறை ஆற்றல் எதிர்மின்னி சிதறல் என்ற புதிய ஒரு உத்தியைக் கொண்டு பலேடியத்தின் பரப்பின் மீதான ஐதரசனின் உட்கவர்தலை முதன்முதலாக விவரித்தார். இதே போன்ற ஆய்வுகள் பிளாட்டினம், நிக்கல், மற்றும் இரும்பு போன்ற தனிமங்களுடன் தொடர்ந்தன. புறப்பரப்பு அறிவியலின் மிகச் சமீபத்திய மேம்பாடுகள் 2007-ஆம் ஆண்டிற்கான வேதியியலுக்கான நோபல் பரிசு வெற்றியாளர் கெரார்டு எர்ட்டிலின் புறப்பரப்பு வேதியியலுடன் தொடர்புடையவையாகும், குறிப்பாக பிளாட்டினத்தின் புறப்பரப்பின் மீது கார்பன் மோனாக்சைடு மூலக்கூறுகளின் இடைவினை குறித்த இவரது புலனாய்வுச் சோதனைகளுடன் தொடர்புடையவை எனலாம்.
# ஏ. ஆர். சுப்பையா முதலியார்

**ஏ. ஆர். சுப்பையா** ஓர்இந்திய அரசியல்வாதி மற்றும் தமிழ்நாட்டில் முன்னாள் சட்டமன்ற உறுப்பினராக இருந்தார். இவர் 1957 ஆம் ஆண்டு நடைபெற்ற தேர்தலில் சங்கரன்கோவில் தொகுதியில் இருந்து இந்திய தேசிய காங்கிரஸ் கட்சியின் வேட்பாளராக போட்டியிட்டு தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். பின்னர்1962 ஆம் ஆண்டு நடைபெற்ற தேர்தலில் தென்காசி தொகுதியிலிருந்து இந்திய தேசிய காங்கிரஸ் வேட்பாளராகவும் மற்றும் 1967 ஆம் ஆண்டு தேர்தலில் கடையநல்லூர் தொகுதியில் சுயேட்சையாக போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். பின்னர் 1971ஆம் ஆண்டு தேர்தலில் திராவிட முன்னேற்ற கழக கட்சியின் வேட்பாளராக போட்டியிட்டு கடையநல்லூர் தொகுதியில் இருந்து மீண்டும்தேர்ந்தெடுக்கப்பட்டார்.
# ஏ. அ. சுப்பராஜா

**ஏ. அ. சுப்பராஜா** (*A. A. Subbaraja*) ஓர் இந்திய அரசியல்வாதியும் முன்னாள் தமிழக சட்டமன்ற உறுப்பினரும் ஆவார். 1967 தேர்தலில் இராஜபாளையம் தொகுதியில் இருந்து சுயேட்சை வேட்பாளராகப் போட்டியிட்டு தமிழ்நாடு சட்டமன்றத்திற்கு தேர்ந்தெடுக்கப்பட்டார்.  
இராஜபாளையம் நகராட்சிக்கு நான்கு முறை நகர மன்ற தலைவராகவும் இரண்டு முறை துணை நகர மன்ற தலைவராகவும் ஏ. ஏ. சுப்பராஜா இருந்தார். 1967 ஆம் ஆண்டு முதல் 1970 ஆம் ஆண்டு வரை சட்டமன்ற உறுப்பினராகவும் ராஜபாளையம் நகர்மன்றத் தலைவராகவும், 2006 ஆம் ஆண்டு முதல் 2011 ஆம் ஆண்டு வரை நகர்மன்றத் துணைத்தலைவராகவும் இருந்தார். உடல்நலக் குறைவு காரணமாக தன்னுடைய 79 ஆவது வயதில் இவர் இறந்தார்.  
ஏ. அ. சுப்பராஜா ஏ. ஏ. எஸ். சுசீலா தம்பதியருக்கு ஏ. ஏ. எஸ். சியாம் ராஜா, சுப்பராஜா, எஸ்.ஜே சுமதி, சுமித்திரா என்ற குழந்தைகள் இருந்தனர்.
# பி. துரைசாமி

**ப. துரைசாமி** ஒரு இந்திய அரசியல்வாதி ஆவார். இவர் தமிழ்நாட்டின் சட்டமன்ற உறுப்பினராக 1977ஆம் ஆண்டு ராசிபுரம் தொகுதியில்,அனைத்திந்திய அண்ணா திராவிட முன்னேற்றக் கழக வேட்பாளராக தேர்ந்தெடுக்கப்பட்டார். பின்னர் 1989ஆம் ஆண்டு தேர்தலில் நாமக்கல் தொகுதியிலிருந்து, திராவிட முன்னேற்ற கழகம் வேட்பாளராக தமிழ்நாடு சட்டசபைக்கு தேர்ந்தெடுக்கப்பட்டார்.
# அ. பாலுசாமி

**அ. பாலுசாமி** (*A. Baluchami*) ஓர் இந்திய அரசியல்வாதியும் முன்னாள் தமிழக சட்டமன்ற உறுப்பினரும் ஆவார். நிலக்கோட்டை சட்டமன்றத் தொகுதியிலிருந்து அண்ணா திராவிட முன்னேற்றக் கழக வேட்பாளராக 1977, 1984-ஆம் ஆண்டு தேர்தல்களில் வெற்றிபெற்று சட்டமன்ற உறுப்பினராகத் தேர்ந்தெடுக்கப்பட்டார். 1980ஆம் ஆண்டு நடைபெற்ற தமிழ்நாடு சட்டமன்றத் தேர்தலில் பாலுசாமி, சமயநல்லூர் சட்டமன்றத் தொகுதியிலிருந்து தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.  
பெரியசாமி மதுரை மாவட்டத்தில் சோழவந்தானில் அழகுமலை, வெள்ளையம்மாள் தம்பதியரின் முதல் மகனாக 1941ஆம் ஆண்டு செப்டம்பர் மாதம் 25ஆம் நாளன்று பிறந்தார். இவர் பள்ளியிறுதி படிப்பினை நிலக்கோட்டை நாடார் கழக உயர்நிலைப் பள்ளியில் முடித்துள்ளார்.
# வை. பாலசுந்தரம்

**வை. பாலசுந்தரம்** , (13 ஏப்ரல் 1942 – 6 திசெம்பர் 2019) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். சென்னை மாநகராட்சியின் மேயராக 1969–70ஆம் ஆண்டுகள் பதவி வகித்தார்.இவர் 1971 ஆம் ஆண்டு நடந்த சட்டமன்ற தேர்தலில், அச்சரப்பாக்கம்தொகுதியிலிருந்து, திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். சென்னையின் ஐம்பெரும் ஆளுமைகள் என்று அறியப்படுகிற ஐயா இளைய பெருமாள், சொல்லின் செல்வர் சக்திதாசன், பெரியவர் சுந்தரராசனார், டாக்டர் சேப்பன் இவர்களோடு ஒரு இணைப் போராளியாகச் செயலாற்றியவர்.அம்பேத்கர் மக்கள் இயக்கத்தின் நிறுவனத் தலைவருமாவார் .  
பொதுத்துறை நிறுவனங்களுக்கான ஆய்வுக்குழுவின் சட்டமன்றக் குழுத்தலைவராகவும் செயற்பட்டார். அக்குழு சார்பாக வெளிநாடுகளுக்குப் பயணம் மேற்கொண்டு திரும்பிய அவர் அப்போது சென்னையில் கட்டத் தொடங்கியிருந்த **அண்ணா மேம்பாலத்திற்கான மாதிரியாக, வரைபடம்** ஒன்றைப் பரிந்துரைத்தார். அதன்படி அண்ணா மேம்பாலத்தின் அமைப்பு ஒழுங்கு செய்யப்பட்டது. **காவலர்களுக்கான கால்சட்டை** பற்றிச் சட்டப்பேரவையில் இவர் எழுப்பிய கேள்வியின் பேரிலேயே **முழுக்கால்சட்டையாக** அது மாற்றப்பட்டது.  
அம்பேத்கர் மக்கள் இயக்கம் தொடங்கப்பட்ட பின்னால் வைபா நடத்திய பேரணிகள், மாநாடுகள் தமிழக அரசியல் வரலாற்றில் குறிப்பிடத்தக்கவை. 1980களில் நிறையப் போராட்டங்களில் அமைப்பு ஈடுபட்டது. குறிப்பாக அம்பேத்கரிய இயக்கங்கள் பெரும்பாலும் வடமாவட்டச் செல்வாக்கிலானதாக இருந்துவந்த நிலையில் வடக்கே தொடங்கப்பட்ட அமைப்பானது தென்மாவட்டங்களிலும் சற்றே விரிந்து செயல்பட்டதென்றால் அது அம்பேத்கர் மக்கள் இயக்கம்தான்.  
விடுதலைச் சிறுத்தைகள் அமைப்பு மதுரை வட்டாரத்தில் செல்வாக்குப் பெறும்வரையிலும் இந்த அமைப்பே அப்பகுதியில் இயங்கியது. 1950களில் வாடிப்பட்டி பொட்டுலுபட்டியில் காந்திஜி பள்ளியைத் தொடங்கிய பொன்னுத்தாய் அம்மாள் அம்பேத்கர் மக்கள் இயக்க நிர்வாகியாக விளங்கினார். 1980களில் சங்கனாங்குளம் ஊரில் தலித் பெண்கள்மீது வன்முறை ஏவப்பட்டது. திருமங்கலம் நாகராணி, வாடிப்பட்டி பஞ்சு கொல்லப்பட்டனர். இதற்கெதிரான போராட்டத்தை இந்த இயக்கமே நடத்தியது. வாடிப்பட்டி பஞ்சுவுக்காகப் போராட்டம் நடக்கவிருந்த நிலையில் மேடை கொளுத்தப்பட்டது. **வைபா காரின் மேல் ஏறிநின்று கூட்டத்தில் பேசினார்**. 1980களில் தமிழகத்தில் முதன்முதலாகப் பஞ்சாயத்துத் தேர்தல் அறிவிக்கப்பட்டபோது இடஒதுக்கீடு கோரி உச்சநீதிமன்றத்தில் வைபா வழக்கு தொடர்ந்தார். அதே தருணத்தில் மத்தியிலிருந்த காங்கிரஸ் அரசு ‘பஞ்சாயத்து ராஜ்நகர் பாலிகா’ என்ற மசோதாவைக் கொணர்ந்தது. அதுபற்றிய வழக்கில் நீதிமன்றம் வைபாவின் மனுவையும் கணக்கிலெடுக்கச் சொன்னது. எனவே அவர் வழக்கின் காரணத்தையும் சேர்த்துத்தான் உள்ளாட்சிகளிலும் இடஒதுக்கீட்டுக்கான தெளிவைப் பஞ்சாயத்து ராஜ்நகர் பாலிகா திருத்த மசோதாவில் இணைத்தனர்.  
1985 இல் அமெரிக்காவின் அரிசோனா மாநில பல்கலைக்கழகத்தால் கௌரவ டாக்டர் பட்டம் பெற்றார்  
மாண்புமிகு முன்னாள் முதலமைச்சர் செல்வி ஜெ.ஜெயலலிதா அவர்கள் 2001 ஆம் ஆண்டு வை.பா அவர்களுக்கு அம்பேத்கர் விருது வழங்கி கௌரவித்தார்.
# செ. பெருமாள்

**செ. பெருமாள்** (திசம்பர் 8, 1950 - சூலை 18, 2013) தமிழக அரசியல்வாதி ஆவார். இவர் அனைத்திந்திய அண்ணா திராவிட முன்னேற்றக் கழகம் கட்சியின் சார்பாக ஏற்காடு சட்டமன்றத்தின் உறுப்பினராக 3 முறை தெரிவு செய்யப்பட்டவர். 1989-91, 1991-96, 2011-2013 ஆகிய ஆண்டுகளில் ஏற்காடு தொகுதி சட்டமன்ற உறுப்பினராக இருந்தார். இந்திய நாடாளுமன்றத்தின் மேல் சபைக்கு தமிழ்நாடு சார்பாக இந்திய நாடாளுமன்ற உறுப்பினராகவும் பணியாற்றினார்.  
இவரின் தந்தை செம்மாக் கவுண்டர். சொந்த ஊர் பாப்பநாய்க்கன்பட்டி (ஆத்தூர் வட்டம்) ஆகும். தும்மல் அரசினர் உயர்நிலைப்பள்ளியில் 10ம் வகுப்பு வரை படித்திருந்த இவர் அஞ்சல் துறையில் பணியில் இருந்தார். அப்பணியை துறந்துவிட்டு 1989ம் ஆண்டு அதிமுகவின் ஜெயலலிதா அணி சார்பாக ஏற்காடு தொகுதியில் போட்டியிட்டு வெற்றி பெற்றார். கிழக்கு சேலம் மாவட்ட அதிமுகவின் துணை செயலாளராகவும் ஏற்காடு பகுதி அதிமுகவின் செயலாளராகவும் இருந்தார்.
# செ. பெருமாள்

## இறப்பு

2013, சூலை 18 அன்று மாரடைப்பு காரணமாக சேலத்திலுள்ள தனியார் மருத்துவமனையில் காலமானார். இவருக்கு சரோஜா என்ற மனைவியும் 4 மகன்களும் உள்ளனர்..
# அ. கணேஷ்குமார்

**அ. கணேஷ் குமார்** (*A. Ganeshkumar*) இந்தியாவைச் சேர்ந்த ஓர் அரசியல்வாதியாவார். இவர் செஞ்சிதொகுதியில் இருந்து 14 ஆவது தமிழ்நாடு சட்டமன்றத்திற்கு உறுப்பினராகத் தேர்ந்தெடுக்கப்பட்டுள்ளார். பாட்டாளி மக்கள் கட்சி கட்சியை பிரதிநிதித்துவப்படுத்தினார்.  
2016 ஆம் ஆண்டு நடைபெற்ற தேர்தலில்கே. எஸ். மஸ்தான் இவரை எதிர்த்து போட்டியிட்டு செஞ்சிதொகுதியில் வெற்றி பெற்றார்.  
1984ஆம் ஆண்டு ஏப்ரல் மாதம் 26ஆம் தேதியன்று கனேஷ் குமார் சென்னையில் பிறந்தார். பொறியியலில் முதுகலைப் பட்டமும் முனைவர் பட்டமும் பெற்றுள்ளார்.  
இவர் பட்டாளி மக்கள் கட்சியின் கிழக்கு திருவண்ணாமலை மாவட்டச் செயலாளராக உள்ளார். இந்நிலையில் 2025 அக்டோபரில், பட்டாளி மக்கள் கட்சியின் இளைஞர் அணி மாநிலத் தலைவராக மருத்துவர் அன்புமணி இராமதாஸ் நியமித்தார்.
# வி. ஏழுமலை

**வி. ஏழுமலை** (*V. Elumalai*) என்பவர் ஓர் இந்திய அரசியல்வாதியும், இவர்இந்திய நாடாளுமன்றஉறுப்பினராகதமிழ்நாட்டின்,ஆரணி மக்களவைத் தொகுதியிலிருந்து,அதிமுக வேட்பாளராக,2014 ஆம் ஆண்டு இந்திய நாடாளுமன்றத்திற்குத் தேர்ந்தெடுக்கப்பட்டார்.  
இவர் செஞ்சி சட்டமன்ற தொகுதியின் முன்னாள் உறுப்பினர் ஆவார். இவர் விழுப்புரம் மாவட்டம் (வடக்கு) எம்.ஜி.ஆர். மன்ற மாவட்ட செயலாளராக 2014 இல் இருந்து செயல்பட்டு வருகிறார். இவரின் சொந்த ஊர் செஞ்சிக்கு அருகே உள்ள அன்னமங்கலம் ஆகும்.
# இரா. சிங்காரம்

**இரா. சிங்காரம்** (*R. Singaram*; பிறப்பு 15 சூலை 1941) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். 1989 மற்றும் 1991 ஆம் ஆண்டு தேர்தல்களில் பேராவூரணி சட்டமன்றத் தொகுதியில் இருந்து இந்திய தேசிய காங்கிரசு கட்சியின் வேட்பாளராக தமிழ்நாடு சட்டமன்றத்திற்கு தேர்ந்தெடுக்கப்பட்டார்.
# கே. பி. நாகராஜன்

**கே. பி. நாகராஜன்** (*K. P. Nagarajan*) என்பவர் ஓர் இந்திய அரசியல்வாதியும் தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 2011 ஆம் ஆண்டு தமிழ்நாடு சட்டமன்றத் தேர்தலில் மயிலம் தொகுதியிலிருந்து தமிழ்நாட்டின் சட்டமன்ற உறுப்பினராகத் தேர்ந்தெடுக்கப்பட்டார். நாகராஜன் அனைத்திந்திய அண்ணா திராவிட முன்னேற்றக் கழகம் கட்சியினைச் சார்ந்தவர்.
# பி. துரைராஜ்

**பி. துரைராஜ்** (*P. Durairaj*) இந்திய அரசியல்வாதியும் முன்னாள் சட்டமன்ற உறுப்பினரும் ஆவார். அவர் 1967 ஆம் ஆண்டு நடைபெற்ற தேர்தலில் சங்கரன்கோவில் தொகுதியில் போட்டியிட்டு திராவிட முன்னேற்ற கழக வேட்பாளராக தமிழ்நாடு சட்டமன்றத்தில் தேர்ந்தெடுக்கப்பட்டார். அவர் 1980 ஆம் ஆண்டு தமிழ்நாடு சட்டமன்றத் தேர்தலில் நடைபெற்ற தேர்தலில் சங்கரன்கோவில் தொகுதியில் போட்டியிட்டு அண்ணா திராவிட முன்னேற்றக் கழக வேட்பாளராக தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# பி. துரைராஜ்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |  |
| --- | --- | --- | --- | --- | --- |
| 1967 | சங்கரன்கோவில் | திமுக | 37,173 | 62.79 |  |
| 1980 | சங்கரன்கோவில் | அதிமுக | 31,818 | 48.87 | } |
# என். ஆர். ரெங்கராஜன்

**என். ஆர்.ரெங்கராஜன்** (*N. R. Rengarajan*) என்பவர்ஒர்தமிழகஅரசியல்வாதி ஆவார். இவர்தமிழ்நாடுசட்டமன்ற முன்னாள்உறுப்பினர்ஆவார்.இவர்சட்டமன்றஉறுப்பினராகதமிழ்மாநிலகாங்கிரஸ் சார்பில் 2001 ஆண்டு தேர்தலிலும், தமிழ்நாடு சட்டமன்றத் தேர்தல், 2011, தமிழ்நாடு சட்டமன்றத் தேர்தல், 2006 ஆகியவற்றில் இந்திய தேசிய காங்கிரசுசார்பிலும் பட்டுக்கோட்டை சட்டமன்றத் தொகுதியில் வெற்றிபெற்றார்
# திருவெங்கைக்கோவை

**திருவெங்கைக்கோவை** என்பது ஒரு தமிழ் இலக்கியம் ஆகும். இது கறபனைக் களஞ்சியம் என்று போற்றப்படும் துறைமங்கலம் சிவப்பிரகாசரால் இயற்றபட்டது. இது தமிழ் சிற்றிலக்கியங்களில் ஒன்றான கோவை இலக்கிய வகையைச் சேர்ந்தது. மாணிக்க வாசகரின் திருக்கோவையார் இராசாக்கோவை என அழைக்கப்படுவது என்றால், திருவெங்கைக்கோவை மந்திரிக்கோவை என அழைக்கப்படும் பெருமைக்குரியது ஆகும்.
# திருவெங்கைக்கோவை

## நூலமைப்பு

இந்நூல் களவியல், வரைவியல், கற்பியல் என மூன்று இயல்களையும் 425 செய்யுள்களையும் கொண்டுள்ளது. களவியல் பதினேழு தலைப்புகளில் 283 பாடல்களையும் வரைவியல் 8 தலைப்புகளில் 185 பாடல்களையும் கற்பியல் 7 தலைப்புகளில் 57 பாடல்களையும் கொண்டுள்ளது.
# எல். பாலராமன்

**இல. பாலராமன்** ஓர் இந்திய அரசியல்வாதியும், தமிழகத்திலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினர் ஆவார். இவர் 1967, 1984 மற்றும் 1989 ஆகிய ஆண்டுகளில் நடைபெற்ற மக்களவைத் தேர்தல்களில், வந்தவாசி தொகுதியில் இருந்து, இந்திய தேசிய காங்கிரசு வேட்பாளராகப் போட்டியிட்டு, இந்திய மக்களவைக்குத் தேர்ந்தெடுக்கப்பட்டார்.  
பின்னர் 1996ஆம் ஆண்டு நடந்த சட்டமன்றத் தேர்தலில், தமிழ் மாநிலா காங்கிரசு (மூப்பனார்) கட்சி வேட்பாளராகப் போட்டியிட்டார். இவர் வேலூர் மாவட்டம் மோட்டுபாளையம் கிராமத்தில் பிறந்தார். இது வேலூர் நகரம் அருகில் உள்ளது. இவர் நிலஉரிமையாளரான வரதா கவுண்டரின் பேரன் ஆவார்.
# ஏ. கே. மூர்த்தி

**ஏ. கே. மூர்த்தி** (பிறப்பு: 12 சூலை 1964), பாட்டாளி மக்கள் கட்சியின் துணை பொதுச் செயலாளர்,முன்னாள் நாடாளுமன்ற உறுப்பினர் ஆவார்,இவர் அடல் பிகாரி வாஜ்பாய் தலைமையிலான தேசிய ஜனநாயக கூட்டணி அரசில் மத்திய ரயில்வேதுறைஇணை அமைச்சராகப்பதவிவகித்தார்.  
தமிழ்நாட்டில், விழுப்புரம் மாவட்டத்தில்உள்ளசெஞ்சிவட்டத்தில்கீழ்மாம்பட்டுஎன்றசிறியகிராமத்தில்விவசாயக் குடும்பத்தில் பிறந்தார். அவர் தனது பள்ளிப்படிப்பைசொந்த கிராமத்தில்முடித்தார்.
பின்னர் அண்ணாமலை பல்கலைக்கழகத்தில்சமூகவியல் பிரிவில் முதுகலை பட்டம் பெற்றார். பின்னர் சென்னையில் சொந்தமாக காய்கறிகள் மற்றும் பழங்கள் வணிகம் மற்றும் போக்குவரத்து சேவைகள் தொடங்கினார்.  
இந்நிலையில்பா.ம.கநிறுவனர்ராமதாஸ்தனதுகட்சியைஆரம்பித்திருந்தார். ஏ.கே.மூர்த்தி தனது அரசியல் வாழ்க்கையை ஒரு சாதாரண கட்சி உறுப்பினராக தொடங்கி கட்சியின் துணை பொது செயலாளர் ஆனார். அவர் முதல் முறையாக 1999 இல் செங்கல்பட்டு மக்களவை தொகுதியில் பாமக சார்பாக போட்டியிட்டு அதிக ஓட்டுகள் வித்தியாசத்தில் வெற்றி பெற்றார். 13 வது லோக் சபாவாகும்.  
ஏ. கே. மூர்த்தி 2002 ஆம் ஆண்டு சூலை 1 ஆம் தேதி மத்திய அமைச்சரவையில்இடம்பிடித்தார். சூலை 2ஆம் தேதி ரயில்வே இணை அமைச்சரானார். குழந்தைகளுடன் பயணம் செய்யும் பெண்களின் வசதிக்காக 2002 ஆம் ஆண்டு செப்டம்பர் மாதம் 20 ஆம் தேதி இரயில்களில் தொட்டில் குழந்தை திட்டத்தை அறிமுகம் செய்தார்.  
ஏ.கே.மூர்த்தி இரண்டாவது முறையாக 2004 ல் செங்கல்பட்டு மக்களவைத் தொகுதிக்கு போட்டியிட்டு, மிகப்பெரிய வித்தியாசத்தில் வெற்றி பெற்று, 14 வது மக்களவைக்கு தேர்ந்தெடுக்கப்பட்டார். அவர் செங்கல்பட்டு மக்களவைத் தொகுதியின்நாடாளுமன்றஉறுப்பினராக இருந்தார். இவர் 10 ஆண்டுகள் நாடாளுமன்ற உறுப்பினராக இருந்தார். ஏ.கே.மூர்த்தி இரசாயன மற்றும் உரம் தயாரித்தல், கிராமப்புற மேம்பாடு, பொதுமக்களிடமிருந்து, சட்ட மற்றும் நீதித்துறை நாடாளுமன்ற நிலைக்குழுவின் உறுப்பினராகவும் இருந்தார். அவர் இந்த குழுக்களின் விவாதங்களில் தீவிரமாக பங்கு பெற்றார் மற்றும் ஏழைகளுக்காகவும், பிற்படுத்தப்பட்டோர் நலனுக்காகவும் குரல் கொடுத்தார். ஏ.கே.மூர்த்தி ஒரு நாடாளுமன்ற உறுப்பினராக,தொடக்கக் கல்வி, பொது விநியோக முறை, கிராமப்புற போக்குவரத்து ஆகியவற்றில் கவனம் செலுத்தினார்.
# ஏ. பெரியண்ணன்

**அ. பெரியண்ணன்** (A. Periannan )(17 சூலை 1932-15 நவம்பர் 1996) என்பவர் இந்திய அரசியல்வாதியும் தமிழகத்தின் முன்னாள் சட்டமன்ற உறுப்பினரும் ஆவார். இவர் 1989 மற்றும் 1996 சட்டமன்றத் தேர்தல்களில், புதுக்கோட்டை தொகுதியிலிருந்து, திராவிட முன்னேற்றக் கழக வேட்பாளராக, தமிழக சட்டமன்றத்திற்குத் தேர்ந்தெடுக்கப்பட்டார்.
# அ. பெருமாள்

**அ. பெருமாள்** (*A. Perumal*) இந்தியாவைச் சேர்ந்த ஓர் அரசியல்வாதியாவார். 1923 ஆம் ஆண்டு சூன் மாதம் 15 ஆம் தேதியன்று இவர் பிறந்தார். தமிழ்நாட்டின் சட்டமன்ற உறுப்பினராகவும் இருந்துள்ளார். 1957 ஆம் ஆண்டு நடைபெற்ற தேர்தலில் முதுகுளத்தூர் தொகுதியில் இருந்து இந்திய தேசிய ஜனநாயக காங்கிரசு வேட்பாளராக தமிழ்நாடு சட்டமன்றத்தில் தேர்ந்தெடுக்கப்பட்டார். அந்தத் தேர்தலில் அதே தொகுதியில் இருந்து வெற்றி பெற்ற இரண்டு வெற்றியாளர்களில் ஒருவராகத் திகழ்ந்தார். மற்றொரு வெற்றியாளர் யூ. முத்துராமலிங்க தேவர் ஆவார். 1962 ஆம் ஆண்டு நடைபெற்ற தேர்தலில் திருச்சியில் போட்டியிட்டு தொகுதி வேட்பாளராக அவர் வெற்றி பெற்றார். 1991 ஆம் ஆண்டு அக்டோபர் மாதம் 21 ஆம் தேதியன்று இவர் காலமானார்.
# கே. பி. அன்பழகன்

**கே. பி. அன்பழகன்** (*K. P. Anbazagan*, பிறப்பு: 30 ஏப்ரல் 1958)) ஓர் தமிழக அரசியல்வாதி ஆவார். இவர் 1996 இல் ஊராட்சிக் குழு உறுப்பினராக அ.தி.மு.க.வில் தன் அரசியல் வாழ்வைத் துவக்கியவர். பாலக்கோடு சட்டமன்ற தொகுதியிலிருந்து 2011 மற்றும் 2016 ஆம் ஆண்டுகளில் தமிழக சட்டமன்றத்திற்குத் தேர்ந்தெடுக்கப்பட்டார். அ.தி.மு,க. அரசில் செய்தி விளப்பரத்துறை அமைச்சராக பொறுப்பு வகித்தவர். தருமபுரி மாவட்ட செயலாளராக கட்சியில் பதவி வகிக்கிறார். 2016 ஆண்டு அமைக்கப்பட்ட அமைச்சரவையில் தொழிற்கல்வி உள்ளிட்ட உயர் கல்வி , மின்னணுவியல், அறிவியல் & தொழில் நுட்பவியல் துறை அமைச்சராக நியமிக்கப்பட்டார்.  
இவர் தமிழக அரசின் முன்னாள் உயா்கல்வித்துறை தொழில்நுட்பத்துறை அமைச்சராக இருந்தார்.  
2021 ஆம் ஆண்டில் நடைபெற்ற சட்டமன்றத் தேர்தலில் பாலக்கோடு தொகுதியில் இருந்து அதிமுக சார்பில் சட்டமன்ற உறுப்பினரானார்.
# கடல் வானூர்தி

**கடல்** **வானூர்தி** (Seaplane) என்பது நீரில் இறங்கும் திறன் கொண்ட நிலைத்த இறக்கை வானூர்தி ஆகும். கடல் விமானங்கள் பொதுவாக அவற்றின் தொழில்நுட்ப பண்புகளின் அடிப்படையில் இரண்டு வகைகளாகப் பிரிக்கப்படுகின்றன: மிதவை விமானங்கள் மற்றும் கடல் மிதப்பு வானூர்தி. இதில் மிதப்பு வகை அளவில் மிகப் பெரியவை மற்றும் அதிக அளவு பொருட்களை எடுத்துச் செல்லக்கூடியவை ஆகும். விமானநிலையங்களில் புறப்பட்டு தரையிறங்கக்கூடிய கடல் விமானங்கள் நிலநீர் வானூர்தி அல்லது *ஆம்பிபியன்ஸ்* எனப்படும் துணைப்பிரிவில் அடங்கும். கடல் விமானங்கள் சில சமயங்களில் நீரடிகப்பல்தளங்கள் என்று அழைக்கப்படுகின்றன, ஆனால் தற்போது இந்த வார்த்தையானது வேகமாக ஓடும் போது நீரின் மேற்பரப்பைக் குறைக்கத் தோணிக்குப் பதிலாக,நீரியக்க தூக்கு விசை நுட்பத்தைப் பயன்படுத்துவதைக் குறிக்கிறது.